open-index/open-wikipedia-markdown huggingface dataset:
אורלנדו פייג'יס

**אורלנדו פַייג'יס** (באנגלית: **Orlando Figes**; נולד ב-20 בנובמבר 1959 לונדון) הוא היסטוריון בריטי שמתמחה בהיסטוריה של רוסיה. ספריו תורגמו לכ-30 שפות.

## ביוגרפיה
אורלנדו פַייג'יס נולד בלונדון. אמו אווה פייג'יס, סופרת בריטית שנולדה בגרמניה למשפחה יהודית ונמלטה לבריטניה בשנת 1939.

אורלנדו למד באוניברסיטת קיימברידג' אותה סיים בשנת 1982. בהמשך הוא סיים תואר שלישי והחל ללמד היסטוריה בטריניטי קולג'. בשנת 1999 הוא עבר לאוניברסיטת לונדון בה מונה לפרופסור במקום ריצ'רד ג'. אוונס שעזב.

אורלנדו פייג'יס נשוי לסטפני פלמר, משפטנית שמלמדת באוניברסיטת קיימברידג'. לזוג שתי בנות והם מתגוררים בלונדון. בשנת 2017 בהשפעת הברקזיט פייג'ס טיפל בקבלת אזרחות גרמנית.

פייג'יס כתב מספר ספרים על היסטוריה של רוסיה. הספר Peasant Russia, Civil War  (1989) מתאר חיי החקלאים באזור הוולגה ברבע הראשון של המאה ה-20.

ספרו A People's Tragedy  1996 מתאר תמונה רחבה של רוסיה החל משנת 1891 ועד לפטירת ולדימיר לנין בשנת 1924. ספר זה קיבל פרס וולפסון להיסטוריה ופרסים נוספים.

פייג'יס מבקר מדיניות של ולדימיר פוטין במיוחד בנושא טיהור שמו של יוזף סטלין. בשנת 2008 משרדי "ממוריאל" בסנקט פטרבורג עברו חיפוש משטרתי וחומר רב שקשור לתרגום של ספרו The Whisperers על חיי האזרחים בתקופת שלטונו של סטלין הוחרם. פייג'יס פנה לדמיטרי מדבדב, שהיה אז נשיא רוסיה ומחה על האירוע. לאחר מאבק משפטי החומר הוחזר. הכנות לתרגום הספר לרוסית הופסקו. לפי התקשרות הרוסית זה תוצאה של טעויות בספר, אך פייג'יס טוען שהסיבה היא לחץ פוליטי.

בשנת 2010 באתר אמזון פורסמה ביקורת על ספרים של היסטוריונים בריטים שלא מסכימים עם דעות של פייג'יס תוך שבחים לספרים של פייג'יס עצמו. למרות ההכחשות הנמרצות של פייג'יס בהמשך התברר שביקורות אלו נכתבו על ידו והוא נאלץ לפצות את הנפגעים.

בשנת 2013 פייג'יס כתב מאמר ב-Foreign Affairs על האירועים באוקראינה בעיקר יברומאידאן. הוא טען שייתכן וחלוקת המדינה עדיפה על פלישה צבאית רוסית.

בשנת 1999 פייג'יס כתב תסריט לסדרה היסטורית Red Chapters בת 6 פרקים על מהפכות ברוסיה, סין וקובה. בשנת 2007 הוא הנחה תוכנית ברדיו Stalin's Silent People המקודשת לספרו.

פייג'יס היה יועץ היסטורי של סרט "אנה קרנינה וסדרת טלוויזיה "מלחמה ושלום". ברעיון שערך הוא לא הסכים עם הדעה שסרטים הם "יותר מדי בריטים"

## ביבליוגרפיה נבחרת
* Peasant Russia, Civil War: The Volga Countryside in Revolution, 1917–21, 1989, 
* A People's Tragedy: Russian Revolution 1891–1924, London: Jonathan Cape, 1996, 
* Natasha's Dance: A Cultural History of Russia, 2002, 
* The Whisperers: Private Life in Stalin's Russia, 2007, , , , 
* Crimea: The Last Crusade, Allen Lane, 2010. 
* Just Send Me Word: A True Story of Love and Survival in the Gulag, Metropolitan Books, 2012. 
*Revolutionary Russia, 1891–1991, Metropolitan Books, 2014, 
* The Europeans: Three Lives and the Making of a Cosmopolitan Culture, New York: Henry Holt and Co. 2019, 

## קישורים חיצוניים

* 

* רעיון עם אורלנדו פייג'יס
* ספרים של פייג'יס
* 

## הערות שוליים

קטגוריה:היסטוריונים בריטים
קטגוריה:בוגרי אוניברסיטת קיימברידג'
קטגוריה:סגל אוניברסיטת לונדון
קטגוריה:אנגלים ממוצא יהודי-גרמני
קטגוריה:בריטים שנולדו ב-1959
שוש רייזמן

**שוש (שושנה) רייזמן** (נולדה ב-10 באפריל 1948) היא מוזיקאית, במאית תיאטרון ומלחינת מוזיקה לתיאטרון. רייזמן הלחינה מוזיקה למעל ממאה הצגות, מופעי מחול ותנועה, ותוכניות טלוויזיה. בנוסף הלחינה שלוש אופרות "נערות טולדו", "הזמיר והורד", "יש דרקון בירקון" (אופרטה לילדים). רייזמן מלמדת פיתוח קול, דיבור ושירה באוניברסיטת תל אביב, סמינר הקיבוצים, וב. במשך שנים רבות לימדה גם בבית צבי.

## ביוגרפיה
רייזמן נולדה בקפריסין בזמן שהוריה היו שם במחנה פליטים אליו גורשו על ידי הבריטים שהיו אז בארץ, לאחר ששרדו את השואה. היא סיימה את האקדמיה הישראלית למוזיקה ותואר ראשון בפילוסופיה באוניברסיטת תל אביב ב-1970. רייזמן למדה קומפוזיציה ותזמור אצל נועם שריף, ליאון שידלובסקי ויוסף דורפמן בישראל, אצל הנס היימלר, באוניברסיטת גילפורד באנגליה, ואצל ראלף שאפי, באוניברסיטת שיקגו בארצות הברית. היא גם למדה פיתוח קול אצל מירה זכאי וחנה הכהן באוניברסיטת תל אביב.

רייזמן הלחינה מוזיקה להצגות רבות, בין השאר:
* בתיאטרון הקאמרי - "סוחרי גומי", "שיץ", "ינטל", "מקום אחר", "המלט", "כיסאות", "מעיין הגופרית", "דבורה בארון".
* בתיאטרון באר שבע: "שלוש אחיות".
* בתיאטרון בית ליסין: "על המדרכה".
* בתיאטרון הבימה: "רוחות", "שמונה נשים", "חתול רחוב", "חברון", "הכתה שלנו".
* בתיאטרון חיפה: "ארתורו אוי", "מאדליין"
* בפסטיבל עכו: "רסיסים", סימטת הכיסאות הלבנים".
* בתיאטרון החאן: "מאכינל", "אדם הוא אדם".
* בתיאטרון לילדים ונוער: "ביקור ראשון" (ההצגה, מאת יעקב יעקובסון וישראל גוריון).
* בקבוצת התיאטרון בנווה צדק: "נעורי ורדה׳לה" מאת חנוך לוין בבימוי אהרן אלמוג.

בין השירים שהלחינה נמנים:
* שיר הנושא של הסדרה הילדים משכונת חיים
* "בובה ממוכנת" למילים של דליה רביקוביץ'
* "אל תחשוב לי זאת לעוון" למילים של נתן זך
ועוד רבים אחרים

בנוסף ביימה במהלך השנים מספר הצגות:
* "אז כמוות" מאת אבישי מילשטיין, עלה בפסטיבל עכו 1987 (על הצגה זו זכתה בצל"ש על שילוב ייחודי בין מוזיקה לבימוי).
* "איפיגניה באאוליס" בסמינר הקיבוצים ותיאטרון הקיבוץ.
* "אהבה / מוות" עלה בפסטיבל תיאטרונטו 1990.
* "תחת מילקווד" בימוי ומשחק - בתיאטרון אוניברסיטת תל אביב.
* האופרה "נערות טולדו" שנכתבה במיוחד לפסטיבל ישראל 1992, עם ליברטו שכתב יהושע סובול.

ב-2012 ערכה מוזיקלית והלחינה שירים עובר מופע מחווה לשירי יהודה עמיחי.

ב-2017 ערכה וניהלה מוזיקלית את המופע "אם נדע לאהוב: בעקבות ז'אק ברל ושיריו".

## פרסים והוקרה
* צל"ש על הלחנת המוזיקה למחזה "מזמור לדוד", פסטיבל עכו 1986.
* פרס המוזיקה בפסטיבל חיפה להצגות ילדים 2013, עבור "יש דרקון בירקון".
* פרס קיפוד הזהב על המוזיקה בהצגה בוץ של אנסמבל קבוצת עבודה בבימויו של יגאל זקס 

## קישורים חיצוניים

## הערות שוליים

קטגוריה:מורות למוזיקה
קטגוריה:מורים למוזיקה בישראל
קטגוריה:מלחינות ישראליות
קטגוריה:מלחינים ישראלים
קטגוריה:ישראליות ילידות קפריסין
קטגוריה:ישראלים ילידי קפריסין
קטגוריה:בוגרות תלמה ילין
קטגוריה:בוגרי תלמה ילין
קטגוריה:בוגרות אוניברסיטת תל אביב: מוזיקה
קטגוריה:בוגרי אוניברסיטת תל אביב: מוזיקה
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:זוכי פרס אריק איינשטיין: מוזיקה אמנותית
קטגוריה:ישראליות שנולדו ב-1948
קטגוריה:ישראלים שנולדו ב-1948
Cuts Both Ways (שיר)

**Cuts Both Ways** (בעברית: **לכאן ולכאן**) הוא שיר של הזמרת הקובנית אמריקאית גלוריה אסטפן אשר יצא כסינגל החמישי והאחרון מתוך האלבום הנושא את שמו בתאריך ה-17 במאי 1990. השיר לא זכה להצלחה בארצות הברית כאשר הגיע למקום ה-44 בלבד אך הוא הגיע למקום הראשון במצעד של מוזיקה עכשווית למבוגרים. למרות הצלחתו הפושרת עם שנים השיר נכלל בכמה אלבומי אוסף של אסטפן. בשנת 2020, נכלל באלבום האולפן ה-14 של אסטפן, *[[Brazil305]]*.

## ביקורת
מת'יו הוקטר מ-*Albumism* כ"שיר יפהפה להפליא של אהבה אבודה" ובחר בו כאחד מהשירים הטובים באלבום. ביל קולמן מבילבורד החמיא לשירה של אסטפן בשיר ולשילוב של הגיטרות האקוסטיות. דייוויד ג'יילס מ-*Music Week* כינה את השיר כ"בלדה גדולה" ואף גם הוא החמיא לשירה של אסטפן ולשילוב של הגיטרות האקוסטיות. ב-*The Network Forty* החמיאו לסגנון המוזיקלי של השיר ואף ציינו שיש לשיר "מסק עמוק מבחינה מוזיקלית ולירית". גם ב-*Pop Rescue* וב-*Smash Hits* נתנו ביקורת חיובית לשיר.

## וידאו קליפ
בקליפ לשיר נראית אסטפן שוהה בבית חוף לבדה בסצנות שונות כמו בסצנה בה היא מביטה מחלון גדול אל הים או יושבת ליד שולחן. בנוסף גם נראים סצנות בהם אסטפן לא מופיעה כמו סצנה של מים גולשים או של גיטרה מתפרצת.

## מיקומי שיא

## קישורים חיצוניים

## הערות שוליים

קטגוריה:שירי 1989
קטגוריה:סינגלים מ-1990
קטגוריה:שירי גלוריה אסטפן
קטגוריה:שירים באנגלית
קטגוריה:שירים שנכתבו על ידי גלוריה אסטפן
קטגוריה:בלדות פופ
קטגוריה:סינגלים בהוצאת אפיק רקורדס
בויקו דימיטרוב

**בויקו גאורגייב דימיטרוב** (בבולגרית: **Бойко Георгиев Димитров**; 5 ביוני 1941, פלבן, ממלכת בולגריה – 18 בינואר 2025, סופיה, בולגריה) היה דיפלומט ופוליטיקאי בולגרי, אשר בין השנים 1989–1990 כיהן כשר החוץ האחרון של הרפובליקה העממית של בולגריה וכשר החוץ הראשון של בולגריה.

## קורות חייו
בויקו דימיטרוב נולד בפלבן והתייתם בגיל צעיר. הוריו שהיו פרטיזנים חברי המפלגה הקומוניסטית של בולגריה, נהרגו במהלך קרבות מול המשטרה הבולגרית. בספטמבר 1944, לאחר הפיכת חזית המולדת של בולגריה אומץ על ידי גאורגי דימיטרוב. ב-1963 סיים את המכון הממלכתי ליחסים בינלאומיים של מוסקבה ובהמשך, הועסק במשלחת הבולגרית לאו"ם. ב-1967 התקבל רשמית כחבר במפלגה הקומוניסטית של בולגריה. בין השנים 1978–1982 כיהן כשגריר בולגריה לקובה. ב-1981 הפך לחבר מן המניין במועצה המרכזית של המפלגה הקומוניסטית. ב-1989, במהלך סתיו העמים ולאחר הדחתו של טודור ז'יבקוב, התמנה פטר מלאדנוב לראש מועצת המדינה ודימיטרוב החליף אותו כשר החוץ של בולגריה בממשלתו של גאורגי אטנסוב. דימיטרוב היה שר החוץ האחרון בעידן הרפובליקה העממית של בולגריה. הוא המשיך לכהן גם בממשלתו של אנדריי לוקאנוב והיה לשר החוץ הראשון בעידן בולגריה.

## קישורים חיצוניים
* Georgi Dimitrov's son fell ill, באתר pik.bg .

## הערות שוליים

קטגוריה:פוליטיקאים בולגרים
קטגוריה:שרי החוץ של בולגריה
קטגוריה:דיפלומטים בולגרים
קטגוריה:שגרירי בולגריה
קטגוריה:שגרירים בקובה
קטגוריה:קומוניסטים בולגרים
קטגוריה:בולגרים שנולדו ב-1941
קטגוריה:בולגרים שנפטרו ב-2025
פסטיבל הסרטים פריימליין

**פסטיבל הסרטים פריימליין** או **פסטיבל הסרטים הבין-לאומי הלהטב"קי של סן פרנסיסקו** (באנגלית: **Frameline Film Festival** או **San Francisco International LGBTQ+ Film Festival**) הוא פסטיבל קולנוע להט"בי בסן פרנסיסקו, ארצות הברית, שמקיים מדי שנה מאז 1976.

הפסטיבל הסרטים פריימליין, שמתקיים מדי שנה בסוף יוני, הוא אירוע הקולנוע השנתי הלהט"בי הוותיק והגדול ביותר, עם נוכחות של בין 60,000 ל-80,000 איש.

סרטים שהוקרנו בפסטיבל הסרטים פריימליין נתרמים, מאז 2005, למרכז הורמל בספרייה הציבורית של סן פרנסיסקו .

בשנת 2020, הפסטיבל היה אחד השותפים המרכזיים, לצד Outfest, NewFest ו-Inside Out, באיגוד פסטיבלי הקולנוע הקווירים הצפון אמריקאיים, יוזמה לפרסום וקידום סרטים להט"בים.

## פרסים
בין הפרסים השנתיים של הפסטיבל נמצא פרס פריימליין המוענק לאדם שמילא תפקיד מפתח בהיסטוריה של הקולנוע הלהט"בי. כמו כן, מוענקים פרסי הקהל לסרט הקולנוע הטוב ביותר, הסרט התיעודי הטוב ביותר, הפרק הטוב ביותר, הסרט הקצר הטוב ביותר, פרס השופטים לסרט הטוב ביותר, והסרט התיעודי הטוב ביותר.

## לקריאה נוספת

* 
* 
* 
* 
* 


## קישורים חיצוניים

* 


* Frameline Program Guides
* Frameline Film Festival Collection at Online Archive of California
* San Francisco International Lesbian and Gay Film Festival at WorldCat
* Frameline Film Festival Trailers YouTube Playlist


## הערות שוליים

קטגוריה:פסטיבלי קולנוע להט"בים
קטגוריה:ארצות הברית: פסטיבלי קולנוע
קטגוריה:להט"ב בקליפורניה
קטגוריה:סן פרנסיסקו: תרבות
סראי (מקדוניה הצפונית)

**סראי** (במקדונית: **Сарај**; באלבנית: **Saraj**) הוא כפר במקדוניה הצפונית. העיר היא מרכז הרשות המקומית סראי שבאזור הסטטיסטי סקופיה. בכפר נמצא מסגד חוסיין-שאחובה.

## דמוגרפיה
לפי מפקד אוכלוסין שנערך ב-2002 אוכלוסיית העיר מנתה 5,232 תושבים. הקבוצות האתניות העיקריות הן:

## קישורים חיצוניים

## הערות שוליים

קטגוריה:מקדוניה הצפונית: כפרים
המצלמה של דוקטור מוריס

**המצלמה של דוקטור מוריס** הוא סרט קולנוע דוקומנטרי ישראלי של הבמאים איתמר אלקלעי ומיטל צביאלי, אשר יצא לאור בשנת 2022. הסרט הוקרן בבכורה עולמית בדוקאביב 2022 וזכה בפרס הסרט הישראלי הטוב ביותר בפסטיבל. הסרט הופק עבור ערוץ Yes דוקו ושודר בו בבכורה טלוויזיונית ביוני 2022.

## הפקה
הסרט הופק בתמיכת yes דוקו, הקרן החדשה לקולנוע וטלוויזיה, קרן גשר לקולנוע רב תרבותי.
הסרט הופק בסיוע משרד התרבות והספורט - המועצה הישראלית לקולנוע, קופרו - קרן לשיווק סרטי תעודה ואנימציה, DOC LAB TLV, קרן כדר לתרבות, אומנות ומדע, Arte, rbb.
הפקת הסרט נעשתה על ידי הבמאים, איתמר אלקלעי, מיטל צביאלי. בני משפחת מוריס הפקידו בידי הבמאים את ארכיון צילומי ה-8 מ"מ שצולמו על ידי אב המשפחה, דוקטור רג'ינלד מוריס. הסרט מבוסס על חומרי הארכיון האלו.

הסרט יצא לאור ביוני 2022.

## עלילה
העלילה מתרחשת בשנות החמישים. זוג בריטי צעיר יוצא אחרי החתונה לטיול בעולם. הם מגיעים לעיירה קטנה במדבר, מתאהבים בה, ומחליטים להישאר.
שם, באילת הרחוקה, יקימו את משפחתם. כך מתחיל סיפורם של ד"ר מוריס – טייס קרב, רופא וצלם חובב – ואשתו, פיי.
במשך עשרות שנים מצלם ד"ר מוריס במצלמתו את קורות המשפחה המתרחבת, על השמחות, הטרגדיות והדרמות המשפחתיות. את קורותיה של עיר שקמה ונבנית אל מול עיניהם, והם בשר מבשרה וגם את קורותיו של התנין קלרנס, חיית המחמד המשפחתית, שהפך לשם דבר בעיר.

## פרסים
הסרט זכה בפרס הראשון בפסטיבל הקולנוע דוקאביב ביוני 2022.

## קישורים חיצוניים

* דף הסרט באתר דוקאביב 2022
* דף הסרט באתר cineuropa
* דף הסרט באתר ynet "המצלמה של דוקטור מוריס" הוא הזוכה הגדול בפסטיבל דוקאביב
* 

## הערות שוליים

קטגוריה:סרטי 2022
קטגוריה:סרטים תיעודיים ישראליים
קטגוריה:זוכי פרס הסרט הטוב בפסטיבל דוקאביב
קטגוריה:סרטים ישראליים משנת 2022
קרל פון האזה

**קרל פון האזה** (בגרמנית: **Karl August von Hase**;  25 באוגוסט 1800, שטיינבך - 3 בינואר 1890, ינה) היה תאולוג והיסטוריון של הכנסייה גרמני.
הוא כיהן כפרופסור באוניברסיטת פרידריך שילר בינה.

## ביוגרפיה
קרל האזה נולד בעיירה קטנה בסקסוניה. הוא התחיל ללמוד באוניברסיטת לייפציג. בעקבות השתתפותו בארגון סטודנטים שפעילותו נאסרה הוא סולק מהאוניברסיטה ועבר ללמוד בארלנגן. גם שם פעילותו בארגון סטודנטים הקשה לסיים את הלימודים ולקבל תואר. בסופו של דבר הוא הצליח לסיים את לימודי תואר באוניברסיטת טיבינגן בשנת 1823. בהמשך הוא קיבל הסמכה לתואר שלישי בלייפציג. הוא קיבל הזמנה לעבור לאוניברסיטת ינה ולכהן בה כפרופסור לתאולוגיה. קרל האזה הסכים בתנאי שהוא יוכל לסיים את נסיעתו לאיטליה.
החל משנת 1828 היה פעיל בלשכת הבונים החופשיים "אפולו".
קרל האזה הגיע לינה בשנת 1829 ועבד בה עד לפרישה בשנת 1883. במהלך תקופה זו הוא כיהן גם כרקטור של האוניברסיטה. לקראת פרישת הוא קיבל תואר ברון ומספר עיטורים על הישגיו במהלך עבודתו באוניברסיטה.

בעבודותיו פון האזה ניסה לגשר בין מדע לבין תורת הכנסייה הלותרנית. יחד עם זאת הוא לא תמך ברציונליזם ואף תקף את נציגיו על כך שהם מזניחים את החשיבות ההיסטורית של הכנסייה. דעותיו פורטו בספרו Evangelisch-protestantische Dogmatik שפורסם לראשונה בשנת 1826 ועבר מספר מהדורות. הספר הפופולרי שלו Kirchengeschichte, Lehrbuch zunächst für akademische Vorlesungen פורסם לראשונה בשנת 1834, המהדורה ה-12 יצאה בשנת 1900 ובשנת 1870 הספר תורגם לאנגלית.

פון האזה כתב מספר ספרי ביוגרפיה על פרנציסקוס מאסיזי, קטרינה מסיינה וספר Neue Propheten שכלל ביוגרפיה של ז'אן ד'ארק, סבונרולה ותומאס מינצר.

ספרו Handbuch der protestantischen Polemik gegen die Römisch-katholische Kirche יצא לאור לראשונה בשנת 1862 ותורגם לאנגלית בשנת 1900.

קרל פון האזה נפטר בינה בשנת 1890 בגיל 90. היו לו מספר בנים ובנות. אחד הבנות הייתה נשואה לאוטומר דומריך. דיטריך בונהופר הוא בין צאצאיו.

## קישורים חיצוניים

*[עבודות של קרל האזה](https://archive.org/search.php?query=((subject%3A%22Hase%2C%20Karl%22%20OR%20subject%3A%22Karl%20Hase%22%20OR%20creator%3A%22Hase%2C%20Karl%22%20OR%20creator%3A%22Karl%20Hase%22%20OR%20creator%3A%22Hase%2C%20K.%22%20OR%20title%3A%22Karl%20Hase%22%20OR%20description%3A%22Hase%2C%20Karl%22%20OR%20description%3A%22Karl%20Hase%22)%20OR%20(%221800-1890%22%20AND%20Hase))%20AND%20(-mediatype:software%29)
* ביוגרפיה 

קטגוריה:ערכים שבהם תבנית בריטניקה אינה מתאימה
קטגוריה:תאולוגים נוצרים
קטגוריה:היסטוריונים גרמנים
קטגוריה:סגל אוניברסיטת פרידריך שילר בינה
קטגוריה:לותרנים
קטגוריה:גרמנים חברי הבונים החופשיים
קטגוריה:גרמנים שנולדו ב-1800
קטגוריה:גרמנים שנפטרו ב-1890
מרווין אוגונסיפה

**מרווין אוגונסיפה** (בגרמנית: **Marvin Ogunsipe**; נולד ב-26 בפברואר 1996) הוא כדורסלן אוסטרי המשחק בעמדת הפאוור פורוורד בבאיירן מינכן.

## קריירה
אוגונסיפה החל את הקריירה במחלקת הנוער של וינה טימברוולבס האוסטרית, ובשנת 2017 עבר לבאיירן מינכן. ב-12 בפברואר 2017 ערך את הופעת הבכורה שלו בבונדסליגה הגרמנית, כשקלע שתי נקודות בניצחון קבוצתו 80–56 על אלבה ברלין.

לקראת עונת 2019/2020 נשלח להשאלה להמבורג טאוורס, גם היא מהבונדסליגה הגרמנית. ב-11 במאי 2020 הושאל לקריילסהיים מרלינס לטורניר סוף-העונה שנוצר עקב השפעת מגפת הקורונה על הספורט. לקראת עונת 2020/2021 הושאל שוב להמבורג טאוורס, ובתום העונה שב לבאיירן מינכן.

## קישורים חיצוניים

## הערות שוליים

קטגוריה:כדורסלנים אוסטרים
קטגוריה:כדורסלני באיירן מינכן
קטגוריה:כדורסלני המבורג טאוורס
קטגוריה:כדורסלני קריילסהיים מרלינס
קטגוריה:אוסטרים שנולדו ב-1996
התפריט (סרט)

**התפריט** (באנגלית: **The Menu**) הוא סרט קומדיית אימה שחורה אמריקאי שבוים על ידי מארק מיילוד והופק על ידי אדם מקיי ובטסי קוך. בסרט מככבים אניה טיילור-ג'וי וניקולס הולט כזוג צעיר שנוסע לאי נידח על מנת לאכול במסעדה אקסקלוסיבית המנוהלת על ידי שף מסתורי, בגילומו של רייף פיינס.

הסרט עלה לאקרנים בישראל ב-17 בנובמבר 2022 ובארצות הברית ב-18 בנובמבר 2022.

## רקע עלילתי
הזוג הצעיר מרגו וטיילר נוסעים לאי נידח על מנת לאכול ב"הות'ורן", מסעדה אקסקלוסיבית המנוהלת על ידי השף הסלבריטאי סלוויק, שהכין תפריט גסטרונומי מולקולרי מפואר בו המנות מוצגות כאמנות קונספטואלית, אך להפתעתם של האורחים העשירים, מטבח המסעדה טומן בחובו הפתעות מזעזעות.

## שחקנים ודמויות

## הפקה
### פיתוח וליהוק
באפריל 2019, נמסר על ליהוקם של אמה סטון ורייף פיינס לסרט קומדיית אימה שחורה, אותו יביים אלכסנדר פיין. בדצמבר, נמסר כי תסריט הסרט הופיע ב"רשימה השחורה" השנתית, סקר המציג את הסרטים הפופולריים ביותר שעדיין נמצאים בפיתוח.

במאי 2020, נמסר על העברת זכויות ההפצה לחברת "Searchlight Pictures", על עזיבתם של פיין וסטון בעקבות בעיות של חוסר זמינות ולוח זמנים, וכי הבמאי מארק מיילוד יחליף את פיין כבמאי.

ביוני 2021, נודע כי אניה טיילור-ג'וי נמצאת במשא ומתן על התפקיד אליו לוהקה סטון במקור. ביולי 2021, ליהוקה של טיילור-ג'וי אושר, לצד ליהוקם של הונג צ'או וניקולס הולט. בספטמבר 2021, נמסר על ליהוקם של ג'ון לגוויזאמו, ג'נט מק'תיר, ג'ודית לייט, ריד בירני, רוב יאנג, ואיימי קאררו; ובאוקטובר, על ליהוקם של פול אדלשטיין, ארתורו קסטרו, מארק סנט סיר, רבקה קון ופיטר גרוס.

### צילומים
צילומי הסרט החלו ב-3 בספטמבר 2021, בסוואנה, ג'ורג'יה, תחת פיקוחו של הצלם פיטר דמינג.

## הפצה
הסרט עלה לאקרנים בישראל ב-17 בנובמבר 2022 ובארצות הברית ב-18 בנובמבר 2022.

## פרסים ומועמדויות

## קישורים חיצוניים
* 

## הערות שוליים

קטגוריה:סרטים אמריקאיים משנת 2022
קטגוריה:סרטי אימה אמריקאיים
קטגוריה:סרטי אימה מ-2022
קטגוריה:סרטי קומדיה שחורה אמריקאיים
קטגוריה:סרטי מארק מיילוד
ז'אן מארק שישקו

**ז'אן מארק שישקו** (בסלובנית: **Žan Mark Šiško**; נולד ב-29 ביוני 1997) הוא כדורסלן סלובני המשחק בעמדת הרכז בבאיירן מינכן.

## קריירה
שישקו החל לשחק כדורסל באולימפיה ליובליאנה מליגת העל הסלובנית. לאחר מכן שיחק במועדונים נוספים בסלובניה ובציבונה זאגרב הקרואטית.

ב-28 בדצמבר 2019 חתם בבאיירן מינכן מהבונדסליגה הגרמנית.

## קישורים חיצוניים

קטגוריה:כדורסלנים סלובנים
קטגוריה:כדורסלני אולימפיה ליובליאנה
קטגוריה:כדורסלני באיירן מינכן
קטגוריה:סלובנים שנולדו ב-1997
סינולוגיה

**סינולוגיה** או **לימודי סין** היא דיסציפלינה אקדמית המתמקדת בחקר סין בעיקר באמצעות חקר הפילוסופיה, השפה, הספרות, התרבות וההיסטוריה של סין. יש המייחסים את ראשיתה לחוקרים סיניים מוקדמים שחקרו את הציוויליזציה בה הם היו חברים. 

תחום הסינולוגיה נתפס באופן היסטורי כיישום של פילולוגיה בתרבות הסינית, ועד המאה ה-20 כזהה לביטוי "פילולוגיה סינית". הסינולוגיה התרחבה בתקופה המודרנית וכוללת את ההיסטוריה הסינית, האפיגרפיה הסינית ונושאים אחרים.

## סינולוגיה מזרחית
במזרח אסיה, חקר נושאים הקשורים לסין החל מוקדם מבמערב. ביפן, דיסציפלינה זו נקראה "קאנְגָקוּ" (קאנג'י: 漢学, מילולית: לימודי האן). ברפובליקה העממית של סין דיסציפלינה זאת נקראת "לימודים לאומיים" (סינית מפושטת: 国学, פין-יין: Guóxué), אך המושג סינולוגיה לרוב מתורגם ל"לימודי האן" (סינית מפושטת:  汉学, פין-יין: Hànxué)

## ראו גם
* עצמות ניחוש
* כתב סיני
* ז'אן-פייר אבל-רמיזא
* פילוסופיה סינית

## קישורים חיצוניים

* 
* לימודי סינית, המחלקה ללימודי אסיה, אוניברסיטת בר-אילן

## הערות שוליים

קטגוריה:סין: תרבות
קטגוריה:תחומים במדעי החברה
קטגוריה:מדעי הרוח
קטגוריה:לימודים אזוריים
אוגוסטין רוביט

**אוגוסטין רוביט** (באנגלית: **Augustine Rubit**; נולד ב-14 באוגוסט 1989) הוא כדורסלן אמריקאי המשחק בעמדות הפאוור פורוורד והסנטר בבאיירן מינכן.

## קריירה
רוביט גדל ביוסטון, טקסס, ושיחק כדורסל בקבוצת הכדורסל של אוניברסיטת דרום אלבמה. בעונתו הראשונה העמיד ממוצעים של 13.1 נקודות ו-11 ריבאונדים למשחק. בעונתו השנייה העמיד ממוצעים של 15.2 נקודות ו-9.2 ריבאונדים למשחק.

לקראת עונת 2015/2016 חתם ברטיופארם אולם מהבונדסליגה הגרמנית.

ב-30 ביוני 2017 חתם בברוזה במברג, גם היא מהבונדסליגה הגרמנית.

ב-8 ביולי 2019 חתם על חוזה לשנתיים עם מועדון היורוליג היווני אולימפיאקוס.

ב-13 ביולי 2020 חתם בז'לגיריס קובנה.

ב-24 באוגוסט 2021 חתם בבאיירן מינכן, המשחקת בבונדסליגה וביורוליג.

## קישורים חיצוניים

## הערות שוליים

קטגוריה:אמריקאים ילידי טקסס
קטגוריה:יוסטון: אישים
קטגוריה:כדורסלנים אמריקאים
קטגוריה:טקסס: כדורסלנים
קטגוריה:כדורסלני רטיופארם אולם
קטגוריה:כדורסלני ברוזה במברג
קטגוריה:כדורסלני אולימפיאקוס
קטגוריה:כדורסלני ז'לגיריס קובנה
קטגוריה:כדורסלני באיירן מינכן
קטגוריה:אמריקאים שנולדו ב-1989
גאווין שילינג

**גאווין שילינג** (בגרמנית: **Gavin Schilling**; נולד ב-10 בנובמבר 1995) הוא כדורסלן גרמני המשחק בעמדת הפאוור פורוורד בבאיירן מינכן.

## קריירה
שילינג נולד במינכן, גדל בשטרסבורג ובשנת 2003 עבר עם משפחתו לשיקגו ושיחק כדורגל, פוטבול, בייסבול וכדורסל. אביו, אנדראס, היה שחקן כדוריד גרמני, ואימו היא ילידת שיקגו. לאחר שבשנת 2010 חזר לעונה אחת לגרמניה, במרץ 2013 החליט לשחק כדורסל באוניברסיטת המדינה של מישיגן. עקב פציעה בברך, החמיץ את כל עונת 2016/2017.

ב-29 ביוני 2018 חתם לראשונה על חוזה מקצועני, כשחתם ברטיופארם אולם מהבונדסליגה הגרמנית.

ב-31 ביולי 2020 חתם בלובן בראונשווייג הגרמנית.

ב-9 ביולי 2021 חתם בבאיירן מינכן הגרמנית.

## קישורים חיצוניים

## הערות שוליים

קטגוריה:כדורסלנים גרמנים
קטגוריה:כדורסלני אוניברסיטת המדינה של מישיגן
קטגוריה:כדורסלני רטיופארם אולם
קטגוריה:כדורסלני לובן בראונשווייג
קטגוריה:כדורסלני באיירן מינכן
קטגוריה:גרמנים שנולדו ב-1995
סטנלי וגנר

**סטנלי (שמחה) וגנר** (באנגלית: **Stanley M. Wagner**; 4 בינואר 1932 – 23 בפברואר 2013) היה רב, אקדמאי ומנהיג קהילה אמריקאי.

## ביוגרפיה והשכלה תורנית
סטנלי וגנר נולד בברוקלין, ניו יורק. הוא למד בישיבה יוניברסיטי שם נסמך לרבנות בשנת 1956. הוא עשה דוקטורט בהיסטוריה של עם ישראל ובספרות עברית ועוד חמישה תארים מתקדמים בישיבה. עבודת הדוקטורט שלו משנת 1964 נקראה "אי-התאמה דתית בחיים היהודיים העתיקים". זה היה "מחקר של מונחים וקטגוריות תלמודיות ביחס להתנהגות פסולה לפי ההלכה".

## קריירה
וגנר עבד באוניברסיטאות בלקסינגטון קנטקי (1957–61) ובולדווין, ניו יורק (1961–70). לאחר מכן שימש כסגן הנשיא בפועל של הציונות הדתית של אמריקה (1970–72). הוא הנהיג את קהילת בית המדרש הגדול-בית יוסף (1972–97) והיה הרב היחיד אי פעם של הסנאט של קולורדו (1980–98).

בעת שכיהן כרב קהילה, עבד ואגנר גם כפרופסור להיסטוריה יהודית באוניברסיטת דנוור בין השנים 1972 ל-1999. ב-1975, באוניברסיטה, הקים וניהל את המרכז ללימודי יהדות, החברה ההיסטורית היהודית של הרי הרוקי, ארכיון בק והמכון למודעות השואה. הוא הקים את מוזיאון מיזל בשנת 1982 ושימש כמנהל עד שנת 2000.

בשנות ה-80 הצטרף לעמדתו של הרב אליעזר ברקוביץ בנושא גיור של בני ובנות זוג של יהודים מתבוללים, והסכים להקים בית דין לגיור בדנבר שיגייר גרים שברור שלא ישמרו מצוות באופן מלא, אך לומדים יהדות ושומרים על המסורת והזהות היהודית באופן בסיסי.

## חיים אישיים
לרב וגנר נולדו שתי בנות מאשתו הראשונה סימי, ממנה התגרש לאחר 34 שנות נישואים. בנובמבר 1990 התחתן וגנר בשנית עם הפסיכולוגית ועורכת הדין רנה רבינוביץ'.  הרב וגנר ורעייתו עלו לישראל בשנת 2006 אך ביקרו תכופות בארצות הברית. לאחר העלייה העדיף להיקרא שמחה ולא סטנלי. נפטר ב-23 בפברואר 2013 בירושלים. הותיר אחריו אישה, וכשלושים צאצאים.

## עבודות נבחרות
* 
* 
* 
* 

## קישורים חיצוניים
* 

## הערות שוליים

קטגוריה:ישראלים ילידי ארצות הברית
קטגוריה:עולים בשנות ה-2000
קטגוריה:בוגרי ישיבת רבי יצחק אלחנן
קטגוריה:בוגרי ישיבה יוניברסיטי
קטגוריה:רבנים אמריקאים
קטגוריה:רבני הציונות הדתית
קטגוריה:ישראלים שנולדו ב-1932
קטגוריה:ישראלים שנפטרו ב-2013
קשת (ארגון)

**קשת** (באנגלית: **Keshet**) הוא ארגון יהודי-להט"בי בארצות הברית שמרכז הפעילות שלו נמצא בבוסטון, ניו יורק ובמפרץ סן פרנסיסקו, ופועל למען שוויון והכללה מלא של להט"בים בחיים היהודיים. הארגון מציע משאבים, הכשרה וסיוע טכני ליצירת קהילות יהודיות מכילות להט"ב בפריסה ארצית. הארגון הפיק בעבר את הסרט התיעודי ** .

ב-18 ביוני 2010, הוכרז כי הארגון קשת ימוזג עם הארגון היהודי-להט"בי, Jewish Mosaic: The National Center for Sexual and Gender Diversity, לאחר שהארגון קיבל מענק מקרן משפחת צ'ארלס ולין שוסטרמן.

## ראו גם
* רבני קשת
* להט"ב ויהדות

## קישורים חיצוניים
* 


* "Transgender Professor Joy Ladin Faces Life Back at Yeshiva." *The Advocate*, September 18, 2008. National gay magazine cites Keshet's Transgender Working Group as one of the most prominent groups for transgender Jews in the United States.
* "Training educators, rabbis to welcome, affirm gay Jews." *Cleveland Jewish News*, August 6, 2008. Read about Keshet's second national training institute for Jewish educators and leaders.
* "Educators learn ways to welcome GLBT Jews into the community." *JTA*, May 8, 2008. Read about Keshet's first national training institute for Jewish educators and leaders.
* "Keshet Goes from Local Org to National Force." *The Jewish Advocate*, May 2, 2008.


## הערות שוליים

קטגוריה:ארצות הברית: ארגוני להט"ב
קטגוריה:יהדות ארצות הברית: ארגונים
לב של אש

**לב של אש** (באנגלית: **Fireheart**) הוא סרט קולנוע קומי קנדי-צרפתי בהנפשה ממוחשבת, אשר משמש כסרט השני שהפיקה L'Atelier Animation לאחר "לרקוד" (2016). את הסרט ביימו תיאודור טאי ולורנט זיתון, זיתון כתבה את התסריט יחד עם ג'ניקה הרפר וליסה האנטר.

## תקציר העלילה
בניו יורק של שנות ה-20, נערה בת 16 בשם ג'ורג'יה חולמת להיות הכבאית האישה הראשונה. בעקבות זאת היא מתחפשת לגבר ומנסה להציל את אביה המפקד מפושע סדרתי אשר משתמש בגז סגול על מנת להפנט אנשים.

## מדבבים
* אוליביה קוק / נועה כהן - ג'ורג'יה נולאן
** מאיה מיסאלג'וויק / הילה קאופמן - ג'ורג'יה נולאן הצעירה
* ויליאם שאטנר - ג'ימי מורי
* לורי הולדן - פאולין
* קנת בראנה / גלעד קלטר - שון, אביה של ג'ורג'יה
* ריאן גרסיה / יובל בינדר - ריקרדו
* וילקס לי - ג'ין
* מארה ג'ונוט - לורה דווין
* סקוט האמפרי - קפטן ניל

## הפצה
הסרט הופץ בארצות הברית על ידי הולו בפברואר 2022 ובאירופה על ידי אנטרטיינמנט ואן בהמשך השנה.

## קישורים חיצוניים
* 

* 

## הערות שוליים

קטגוריה:ניו יורק בקולנוע
קטגוריה:סרטי 2022
קטגוריה:סרטי אנימציה ממוחשבת
קטגוריה:סרטי הנפשה אמריקאיים
קטגוריה:סרטי קומדיה מונפשים
קטגוריה:סרטים באנגלית
סשה ספילברג

**סשה רבקה ספילברג** (באנגלית: **Sasha Rebecca Spielberg**; נולדה ב-14 במאי 1990) היא שחקנית קולנוע, טלוויזיה ומוזיקאית אמריקאית-יהודייה, המוכרת גם בשם הבמה **באזי לי** (**Buzzy Lee**).

## ביוגרפיה
ספילברג נולדה בלוס אנג'לס. היא בתם של הקולנוען האמריקאי-יהודי סטיבן ספילברג ושל השחקנית, קייט קפשו. אביה הוא בן למשפחה יהודית-אורתודוקסית, ואילו אמה היא בת למשפחה נוצרית-אפיסקופלית טרם גיורה למען נישואיהם. היא בתם הבכורה. יש לה שלוש אחיות: מיקאלה ספילברג, דסטרי ספילברג, ואחות-למחצה השחקנית ג'סיקה קאפשו, וכן שלושה אחים: סוייר ספילברג, תיאו ספילברג, ואח-למחצה, מקס ספילברג. 

בוגרת אוניברסיטת בראון. 

## קריירה
היא הופיעה כשחקנית בכמה מסרטיו של אביה, בהם טרמינל, מינכן, אינדיאנה ג'ונס וממלכת גולגולת הבדולח והעיתון.

היא הופיעה בלהקה בשם ורדל (שנודעה בעבר בשם Brother/Sister), עם אחיה תיאו. האי.פי שלהם ,"The Accidental Zoo", שוחרר ב-4 באפריל 2011.   אלבומם *Love/Idleness* יצא ב-2015. 

ספילברג שיתפה פעולה עם המלחין ועמיתה ללימודים מאוניברסיטת בראון, ניקולס ג'אר תחת השם "Just Friends".  הם הוציאו קאבר ל-"Avalanche", שירו של לאונרד כהן ושיר מקורי, "Don't Tell Me".

בשנת 2015, ספילברג הפיקה, כתבה ושיחקה בסדרת המובייל הראשונה, *Literally Can't Even.*  היא גם חולקת את סקיצות המיני-אלתור שלה באינסטגרם . ב-27 באפריל 2018, היא הוציאה את המיני אלבום *Facepaint,* שכלל חמישה שירים.

## חיים אישיים
בשנת 2022, ספילברג התארסה להארי מקנאלי . הם נישאו במאי 2022. 

## פילמוגרפיה

## דיסקוגרפיה

## קישורים חיצוניים

## הערות שוליים

קטגוריה:שחקניות קולנוע וטלוויזיה יהודיות אמריקאיות
קטגוריה:בוגרי אוניברסיטת בראון
קטגוריה:אמריקאים ממוצא אוקראיני-יהודי
קטגוריה:שחקניות ילדות אמריקאיות
קטגוריה:שחקניות קולנוע וטלוויזיה אמריקאיות
קטגוריה:אמריקאיות שנולדו ב-1990
קטגוריה:אמריקאים שנולדו ב-1990
אליעזר די טולדו

**הרב אליעזר די טולדו** (תק"ל, 1770 - תר"ח, מרץ 1848) היה פוסק, דיין ואב"ד בקושטא ומחבר ספר **משנת רבי אליעזר**.

## חייו
נולד בשנת ה'תק"ל בערך לבנו של הרב אהרן די טולדו. למד אצל רבי אליה עניו, שהסכים לכמה מפסקיו. באייר ה'תקע"ו עמד בראש בית דין הגדול בקושטא שאישר את הסכמת בית דין איסור והיתר בקושטא. כיהן גם בבית דינו של רבי שמואל חיים, המשיך לכהן בבית דין רבה עד שנהפך לראש בית הדין הגדול. תלמידו המובהק היה רבי אברהם פרץ, ורבי אליעזר הסכים לספרו "אבני שהם".

נשלחו אליו שאלות מרחבי האימפריה העות'מאנית, כמו מירושלים, ומברוסא.

נפטר במרץ 1848, רבי חיים פאלאג'י ספד לו באזמיר, ואמר:

### צאצאיו
בניו היו רבי חיים, רבי יוסף ורבי סימן טוב די טולדו, שכיהן כראש ישיבה בקושטא בשנת ה'תרל"ה.

## ספרו
ממוזער|שער ספר משנת רבי אליעזר
**משנת רבי אליעזר** ב' חלקים (שאלוניקי התרי"ג; שאלוניקי התרל"ג) - שו"ת המכיל פסקים שנתן. בסוף חלק ב' של הספר נדפס ספר הזכרונות למורו ורבו רבי אליהו עניו. את הספר הגיה הדיין רבי חיים מנחם.

## לקריאה נוספת
* **פנקס בית הדין בקושטא**, עמוד 73
* ש' ואנונו, **אנציקלופדיה לחכמי טורקיה**, עמוד 147

## קישורים חיצוניים
* , .
* 

## הערות שוליים

קטגוריה:אבות בתי דין
קטגוריה:רבנים: אחרונים
קטגוריה:איסטנבול: רבנים
קטגוריה:רבנים טורקים
קטגוריה:האימפריה העות'מאנית: רבנים
קטגוריה:מחברי ספרי שו"ת
Unity (שיר של שיינדאון)

"**Unity**" (בעברית: "**אחדות**") הוא הסינגל השני מתוך *[[Amaryllis]]*, אלבומה הרביעי של להקת הרוק שיינדאון. השיר יצא לאור ב-13 במרץ 2012.

## וידאו קליפ
הוידאו קליפ לשיר יצא ביום הוצאתו לאור של השיר עצמו, בערוץ היוטיוב של הלהקה. במהלך הווידאו נראים לסירוגין קטעים מהופעות הלהקה, וילדה שמתהלכת ברחוב עם מצלמה למצלמת את האנשים ברחובות העיירה. הילדה מדביקה את התמונות על קיר של בניין, כך שבסופו של דבר התמונות המודבקות יוצרות תמונה של שתי ידיים בגוונים שונים הלוחצות זו את זו.

## דירוגי שיא

## קישורים חיצוניים

## הערות שוליים

קטגוריה:שירי שיינדאון
קטגוריה:שירים באנגלית
קטגוריה:שירי מטאל
קטגוריה:סינגלים בהוצאת אטלנטיק רקורדס
קטגוריה:סינגלים שהגיעו למקום הראשון במצעד הרוק המיינסטרימי
לאון רדושביץ'

**לאון רדושביץ**' (באנגלית: **Leon Radošević**; נולד ב-26 בפברואר 1990) הוא כדורסלן קרואטי-גרמני המשחק בעמדת הסנטר באוניברסו טרוויזו מליגת העל האיטלקית בכדורסל.

## קריירה
רדושביץ' החל לשחק כדורסל בציבונה זאגרב הקרואטית.

ב-17 ביולי 2011 חתם באולימפיה מילאנו האיטלקית. ב-29 ביוני 2012 הושאל לריטאס וילנה, וב-23 בינואר 2013 שב למילאנו.

ב-30 ביולי 2013 חתם על חוזה לשנתיים באלבה ברלין מהבונדסליגה הגרמנית.

ב-16 בספטמבר 2015 חתם בבשיקטש הטורקית, אך ב-17 בנובמבר 2015 חתם בברוזה במברג הגרמנית עד לתום העונה. ב-10 באפריל 2016 חתם במועדון לשלוש עונות נוספות. בשנת 2017 קיבל אזרחות גרמנית.

לקראת עונת 2018/2019 חתם בבאיירן מינכן. ב-2022, לאחר ארבע עונות בקבוצה, חתם בדרטונה באסקט מליגת העל האיטלקית בכדורסל. בעונת  שיחק במדי דובאי ב, ולאחר מכן עבר לק.ק. ספליט ואוניברסו טרוויזו.

## קישורים חיצוניים

## הערות שוליים

קטגוריה:כדורסלנים קרואטים
קטגוריה:כדורסלני ציבונה זאגרב
קטגוריה:כדורסלני אולימפיה מילאנו
קטגוריה:כדורסלני ריטאס וילנה
קטגוריה:כדורסלני אלבה ברלין
קטגוריה:כדורסלני בשיקטש
קטגוריה:כדורסלני ברוזה במברג
קטגוריה:כדורסלני באיירן מינכן
קטגוריה:כדורסלני דובאי
קטגוריה:כדורסלני ק.ק. ספליט
קטגוריה:כדורסלני בנטון טרוויזו
קטגוריה:קרואטים שנולדו ב-1990
CAPSTONE (חללית)

**קאפסטון** (שם בשפת מקור: **CAPSTONE-Cislunar Autonomous Positioning System Technology Operations and Navigation Experimen**; או בקיצור: **CAPSTONE**) היא מקפת שתבדוק ותאמת את היציבות המסלולית המחושבת המתוכננת עבור תחנת החלל Lunar Gateway. החללית היא קיבוסאט של 12 יחידות שתבחן גם מערכת הניווט שתמדוד את מיקומה של החללית ביחס ל-מקפת לסקר הירח (LRO) של נאס"א מבלי להסתמך על תחנות קרקע שבכדור הארץ.

## סקירה כללית
Lunar Gateway היא תחנת חלל בפיתוח שמתכוננת בשיתוף בפעולה של כמה סוכנויות חלל ממשלתיות מאז שנת 2018 לפחות, בין סוכנויות החלל הללו נמצאות נאס"א, סוכנות החלל האירופאית (ESA) וסוכנות החלל הקנדית (CSA).

גייטוואי מתוכננת להיות ממוקמת במסלול היקפי חדשני, שם היא מתוכננת לשמש כמרכז תקשורת, מעבדה מדעית, אזור מחיה לטווח הקצר ואזור אחסון לרוברים ורובוטים.

גיטוואי תהווה חלק קריטי בתוכנית ארטמיס של נאס"א.

הדמיות ממוחשבות מצביעות על כך שהמסלול המסוים הזה - מסלול הילה כמעט ישר (NRHO) - מציע יציבות ארוכת טווח עם דרישות הנעה נמוכות לשמירה על תחנות מסלול, על ידי שימוש בנקודת איזון מדויקת בכוח הכבידה של כדור הארץ והירח שמציע מסלול יציב.

המסלול הזה מתוכנן להחליף בין המסלול ההיקפי של כדור הארץ לבין מסלול היקפי של הירח

המטרה העיקרית של משימת קפסטון היא לאמת את סימולציות יציבות המסלול המחושבות עבור גיטוואי עם חללית אמיתית ובכך לאמת שמסלול כזה אפשרי. קפסטון תהיה החללית הראשונה שתפעל באותו מסלול ירח ייחודי. החללית תבחן גם מערכת ניווט בשם Cislunar Autonomous Positioning System (CAPS) (בתרגום מילולי - מערכת מיקום ירחית אוטומטית), שתמדוד את מיקומה של קאפסטון ביחס ל- מקפת לסקר הירח (LRO) של נאס"א מבלי להסתמך על תחנות קרקעיות שעל כדור הארץ.

חברת רוקט לאב (Rocket Lab) תשגר את טיסת איתור הנתיבים שבעצם תשתמש ותבדוק לראשונה את מסלול NRHO. במסגרת חוזה עם נאס"א, ישוגר על ידי רכב שיגור בעל הרמה קטנה Electron .

## ראו גם
* תוכנית ארטמיס
* רשימת טיסות חלל מאוישות
* https://eyes.nasa.gov/

## קישורים חיצוניים

## הערות שוליים

קטגוריה:גשושיות אמריקאיות
קטגוריה:משימות לחקר הירח
קטגוריה:תוכנית ארטמיס
קטגוריה:2022 במדע
קטגוריה:נאס"א
איוואן באשב

שמאל|ממוזער|200px|האנדרטה לזכר באשב במקום פטירתו בוויטושה
**איוואן חריסטוב באשב** (בבולגרית: **Иван Христов Башев**; 11 בפברואר 1916, סופיה, ממלכת בולגריה – 13 בדצמבר 1971, ויטושה, הרפובליקה העממית של בולגריה) היה דיפלומט ופוליטיקאי בולגרי, אשר בין השנים 1962–1971 כיהן כשר החוץ של הרפובליקה העממית של בולגריה.

## קורות חייו
איוואן באשב נולד בסופיה. הוא רכש השכלה אקדמית במשפטים ובהיסטוריה באוניברסיטת סופיה. בראשית שנות ה-40 של המאה ה-20, הצטרף לחוגי הנוער המזוהים עם המפלגה הקומוניסטית של בולגריה אשר בעת ההיא הייתה מחוץ לחוק. הוא נעצר מספר פעמים ונכלא במחנה מעצר. ב-1944, לאחר הפיכת חזית המולדת של בולגריה רקם קשרים עם מנגנון הממשל החדש, והצטרף למפלגה הקומוניסטית. בין 1957–1961 כיהן כשר החינוך והתרבות של בולגריה וסגן ראש הממשלה.

בין 1961–1962 כיהן כסגן שר החוץ הבולגרי. ב-1962 מונה לחבר בוועד המרכזי של המפלגה הקומוניסטית ומונה לשר החוץ של בולגריה במקומו של קארלו לוקאנוב. בדצמבר 1971 במהלך חופשה בוויטושה נקלע באשב לסערת שלגים כאשר הוא לבדו. הוא נפל, נחבל ונפטר מהיפותרמיה ותשישות לפני שצוותי ההצלה הצליחו להגיע לחלצו.

## קישורים חיצוניים
* על חייו ומותו של איוואן באשב, באתר ponedelnik.bg 

## הערות שוליים

קטגוריה:פוליטיקאים בולגרים
קטגוריה:שרי החוץ של בולגריה
קטגוריה:דיפלומטים בולגרים
קטגוריה:בוגרי אוניברסיטת סופיה
קטגוריה:קומוניסטים בולגרים
קטגוריה:בולגרים שנולדו ב-1916
קטגוריה:בולגרים שנפטרו ב-1971
מזהה על

**מזהה על** הוא מונח לתיאור אנשים בעלי יכולת גבוהה במיוחד לזיהוי פנים.

## רקע
מונח זה נטבע בשנת 2009 על ידי חוקרים מאוניברסיטת הרווארד ומיוניברסיטי קולג' לונדון. המונח מזהה על מתאר אדם עם יכולת זיהוי פנים גבוהה משמעותית מהממוצע באוכלוסייה. מזהי העל יכולים לזהות ולזכור אלפי פרצופים, לעיתים קרובות לאחר שראו אותם פעם אחת בלבד.

## מְיוּמָנוּת
מזהי העל מהווים בעצם את התופעה ההפוכה לפרוסופגנוזיה, הפרעה המתבטאת בקושי בעיבוד פנים שונות ובאי-הבחנה ביניהן. ההערכה היא כי אחוז עד שני אחוזים מהאוכלוסייה הכללית הם מזהי על שיכולים לזכור כ-80% מהפנים שנחשפו אליהם, בהשוואה ל-20% מהאוכלוסייה הכללית אך נתונים אלו שנויים במחלוקת.

הפסיכולוג ריצ’ארד ראסל, שעוסק בחקר התופעה, מציין כי אנשים שמוגדרים מזהי-על יחוו לעיתים קרובות מצבים בהם הם מזהים אנשים מחוץ להקשרם. כמו כן אנשים אלו נוטים לזהות אנשים מוקדם יותר ממה שאחרים מזהים אותם. לטענתו רבים עם יכולת זיהוי כזו חוששים לגשת לאנשים שהם מזהים, מחשש שיחשבו שהם סטוקרים. מסיבה זו, בין היתר, הם הרבה פעמים עושים עצמם כלא מכירים אנשים.

בנסיבות מסוימות, מזהי על יכולים להתאים פרצופים טוב יותר ממערכות זיהוי ממוחשבות. המדע מאחורי המידע לגבי מזהי העל עדיין לא מובן עד הסוף, אך ייתכן ויש קשר בין יכולת זיהוי על לבין אזור הפנים הפוזיפורמי במוח. באוניברסיטת גריניץ' פותח מבחן שמטרתו לבדוק את הכישרון הזה. מדובר במבחן פשוט, במהלכו הנבחן מתבונן כ-8 שניות על פניו של אדם לבחור את תווי הפנים של אותו אדם מתוך 8 פרצופים. מי שמציג למעלה מעשר תשובות נכונות נחשב כ"בעל יכולת זיהוי על".

## יישומים מעשיים
המיומנות לזיהוי פנים מוכרת בקרב קהילת המודיעין הבריטית שגם מעסיקה עובדים בתחום זה.

במאי 2015, משטרת המטרופולין של לונדון הקימה רשמית צוות המורכב מאנשים בעלי יכולות זיהוי אלו. חברי הצוות פועלים בתחום זיהוי של אנשים שפניהם צולמו במערכות של טלוויזיה במעגל סגור. גם לסקוטלנד יארד יש נבחרת של למעלה מ-200 מזהי-על. באוגוסט 2018 דווח כי משטרת המטרופולין השתמשה בשני מזהי-על כדי לזהות את החשודים בהתקפה על סרגיי ויוליה סקריפאל במסגרת פרשת ההרעלות בסולסברי, לאחר שעברו על למעלה מ-5000 שעות של צילומי טלוויזיה במעגל סגור מסולסברי ומשדות תעופה רבים ברחבי המדינה.

כוחות המשטרה הגרמנים עשו שימוש הולך וגובר במזהי על במקרים שונים בהם נדרש זיהוי של חשודים, כמו למשל בעקבות המהומות בעיר שטוטגרט ב-2020.

אנשים שהוגדרו כמזהי-העל גם השיגו ביצועים טובים במבחן התאמת הפנים של גלאזגו בהשוואה לקבוצת ביקורת.

## הערות שוליים

קטגוריה:מחוננות
קטגוריה:פסיכולוגיה חברתית
קטגוריה:תקשורת
קטגוריה:מחוות גופניות
אברהם פרץ

**רבי אברהם פרץ** (נפטר ה'תר"ז) היה רב ודיין בקושטא, מזכיר עדת אדריאנופולי ומחבר **ספר אבני שוהם**.

## ביוגרפיה
נולד לרבי יעקב פרץ. היה תלמידו ומשנהו של רבי אליעזר די טולידו, מחבר ספר משנת אליעזר, שרבי אברהם אף ישב איתו בדין באייר ה'תקע"ו, אז אישרו פסק דין של בית דין איסור והיתר, בשנת התק"ץ ובשנת התר"א, אז התירו עגונה. חתם גם על פסק דין בעניין חזקת יתומי טאראגאנו, בו חלק על רבי שמואל חיים. רבי חיים פאלאג'י, עת שלח תשובה לבנו של רבי אברהם, מכנה אותו: 

### צאצאיו
בנו היה רבי רפאל חיים בנימין פרץ, מחבר ספר זכרנו לחיים (שאלוניקי תרל"ב)

## ספרו
ממוזער|שער ספר אבני שהם לרבי אברהם פרץ
**אבני שהם** (ראשי תיבות של: **א**ברהם **בן י**עקב **ש**ם **המ**חבר) - חידושים על הש"ס, משניות, חידושי הלכה, חידושים על התנ"ך, דרושים, ועוד. בחיבור ישנן גם ארבע תשובת מהמחבר בנושאי עגינות, שטרות, חזקת קרקעות, הלכות שותפין והלכות הונאה. בספר גם תשובה מאת מורו ורבו, רבי אליעזר די טולידו, שגם הסכים לספר.

## לקריאה נוספת
* **פנקס בית הדין בקושטא**, עמוד 93
* **סיני** כא עמוד ס"ג

## קישורים חיצוניים
* 

## הערות שוליים

קטגוריה:איסטנבול: רבנים
קטגוריה:דיינים
קטגוריה:האימפריה העות'מאנית: רבנים
קטגוריה:רבנים טורקים
קטגוריה:רבנים ספרדיים
קטגוריה:רבנים: אחרונים
עונת 2022/2023 בליגת העל הרוסית בכדורגל

**עונת 2022/2023 ב[[ליגת העל הרוסית בכדורגל]]** היא העונה ה־31 ברציפות בליגה הרוסית הבכירה מאז פירוק ברית המועצות וה-19 תחת השם הנוכחי כליגת העל הרוסית. נותנת החסות היא מערכת התשלומים מיר.

בשל הכנסת כרטיס Fan ID, אוהדי קבוצות הכדורגל פתחו במחאה במסגרתה נמנעו מלהגיע לאצטדיוני הכדורגל. מסיבה זו משחקים רבים נערכו בנוכחות נמוכה משמעותית של קהל צופים ביציעים.

זניט סנקט פטרבורג זכתה באליפות חמישית רצופה ותשיעית בסך הכל, ארבעה מחזורים לסיום העונה.

## קבוצות

## שינויי מאמנים

## טבלה

### מוליכות הטבלה

ImageSize = width:1105 height:80
PlotArea = left:20 right:30 bottom:40 top:0
Period = from:1 till:30.5
ScaleMajor = unit:year increment:1 start:1
TimeAxis = orientation:horizontal
Colors =
 id:Dinamo value: blue
 id:Spartak value: red
 id:Rostov value: yellow
 id:CSKA value: purple
 id:Zenit value: rgb(0.0,0.8,0.9)
 id:Lokomotiv value: green
 id:Krasnodar value: rgb(0.0,0.2,0.0)
 id:KS value: darkblue
PlotData=
 bar:Position width:15 color:white align:center
 from:1 till:2 shift:(0,19) text:".ס.ק" color:KS
 from:2 till:3 shift:(0,19) text:".א.ק.ס.צ" color:CSKA
 from:3 till:4 shift:(0,19) text:"טינז" color:Zenit
 from:4 till:5 shift:(0,19) text:".א.ק.ס.צ" color:CSKA
 from:5 till:6 shift:(0,19) text:"קטרפס" color:Spartak
 from:7 till:30 shift:(0,19) text:"טינז" color:Zenit


## סטטיסטיקות
### שערים

### פרסים חודשיים

## קישורים חיצוניים

* 
* האתר הרשמי של '''ליגת העל הרוסית - premierliga.ru'''
## הערות שוליים

קטגוריה:עונות בליגת העל הרוסית בכדורגל
קטגוריה:תחרויות כדורגל ב-2022
קטגוריה:תחרויות כדורגל ב-2023
קטגוריה:2022 ברוסיה
קטגוריה:2023 ברוסיה
מניה ארנון

**מניה ארנון** (24 באפריל 1888 – 20 ביולי 1974) הייתה במאית תיאטרון ומורה למשחק ולבימוי, מראשונות התיאטרון בארץ ישראל.

## ביוגרפיה
נולדה בקייב בשנת 1889. למדה בבית הספר לדרמה אצל סטניסלבסקי ושיחקה בתיאטרון הפועלים. ב-1922 עלתה לארץ ישראל במסגרת העלייה השלישית, וייסדה את "**מסדה**" - הסטודיה הדרמטית של "גדוד העבודה". בשנת 1925 העלתה הלהקה את המחזה "מלך הרעב", בכיכובו של מאיר מרגלית. עוד השתתפו בלהקה ראובן שילוח, לימים מראשי המוסד, מרדכי איש שלום, לימים ראש עיריית ירושלים והסופר יצחק יציב, ומנחם גנסין היה אחד המורים. ב-1927 ייסדה את הסטודיה הדרמטית בבית הספר למל בירושלים, שעברה בהמשך לפעול באקדמיה לאמנות בצלאל.

בשנות ה-30 עמדה בראש הסטודיה הדרמטית מייסודה של ועדת התרבות של הקיבוץ המאוחד. בשנת 1938 העלו תלמידי הסטודיה נשף בגבעת השלושה, ושנה לאחר מכן בקיבוץ כפר גלעדי. ארנון עדיין לא דיברה עברית שוטפת ולכן לימדה ביידיש, ואת דבריה תרגם משה זעירי לתלמידים. בין התלמידים היה גם המחזאי יעקב בר-נתן.

בינואר 1948 הקימה בתל אביב את בית הספר התיאטרוני, שכלל תוכנית לימודים אקדמית דו-שנתית, והיה הראשון מסוגו בישראל. הלימודים כללו בין היתר טכניקה, קריאה אומנותית, ריתמיקה, פלסטיקה ופיתוח קול. הלימודים במחזור הראשון נקטעו בשל מלחמת העצמאות, אך התחדשו בסיומה ובסיום הלימודים העלו תלמידי המחזור הראשון את המחזה "בגדי המלך החדשים" בבימויו של גדעון אוקו. בין תלמידי בית הספר התיאטרוני של ארנון נמנו לאורך השנים גם מירי מגנוס, שפרירה זכאי, דוד ברוך, הלל נאמן וישראל יצחקי.

## חיים אישיים
ארנון הייתה נשואה לאברהם ארנון, יו"ר הראשון של המזכירות הפדגוגית של משרד החינוך. בצעירותה הייתה חברתה של המשוררת רחל והשתיים החליפו ביניהן מכתבים.

נפטרה ב-20 ביולי 1974 לאחר מחלה ממושכת ונקברה בבית העלמין קריית שאול. לקחה חלק בפעילות פוליטית ושימשה בשנות ה-50 כנשיאה של עצרות נשים כנגד הקמתו מחדש של הוורמאכט הגרמני, נגד פסק דין המוות נגד הרוזנברגים, נגד הפקעת קרקעות ולמען השלום.

## הערות שוליים

קטגוריה:במאיות תיאטרון ישראליות
קטגוריה:אנשי העלייה השלישית
קטגוריה:נשות העלייה השלישית
קטגוריה:במאי תיאטרון ישראלים
קטגוריה:מורים למשחק בישראל
קטגוריה:מורות למשחק בישראל
קטגוריה:ישראלים ילידי אוקראינה
קטגוריה:ישראליות ילידות אוקראינה
קטגוריה:ישראליות שנולדו ב-1889
קטגוריה:ישראלים שנולדו ב-1889
קטגוריה:ישראליות שנפטרו ב-1974
קטגוריה:ישראלים שנפטרו ב-1974
קטגוריה:אישים הקבורים בבית הקברות קריית שאול
סיני שיפר

**הרב סיני שיפר** (כ"ז בחשוון ה'תרט"ו, 18 בנובמבר 1854 – ט"ו בחשוון ה'תרפ"ג, 6 בנובמבר 1922), היה רב ואב בית הדין של הקהילה האורתודוקסית בקרלסרוהה שבגרמניה. מחבר שו"ת "סתרי ומגיני", קונטרס על תספורת הזקן, וקונטרסי הלכה נוספים.

## קורות חייו
נולד בנמסטו שבהונגריה לאביו ר' יקותיאל זאב ולאמו הדסה לבית גרוס.

בצעירותו הוריו שלחו אותו לישיבת פרשבורג, בה למד אצל רבו רבי אברהם שמואל בנימין סופר (ה'כתב סופר').

משנת ה'תרל"ה (1875) ועד שנת ה'תרמ"א (1880) למד בבית המדרש לרבנים בברלין אצל הרב עזריאל הילדסהיימר, והוסמך להוראה. כנדרש מרבנים בגרמניה, השלים לימודי השכלה כללית באוניברסיטת לייפציג. עבודת הדוקטורט שלו (1884) עסקה ב"ספר קהלת בתלמוד ובמדרש".

הוא נשא לאישה את אסתר פרל קריס, ממשפחה מיוצאי גליציה, ולהם נולדו שלוש בנות.

משרת הרבנות הראשונה שלו הייתה בקהילה בהנובר, ובשנת ה'תרמ"ג, 1883, התמנה לכהונת רב 'קהל היראים' בקרלסרוהה שבמדינת באדן בגרמניה. שם שימש ברבנות במשך ארבעים שנה עד לפטירתו הפתאומית בגיל ששים ושבע, כתוצאה מפציעה בתאונה בעת לכתו לבית הכנסת.

הוא נקבר בבית הקברות היהודי בקרלסרוה, לצד אשתו.

## כתביו
כתב שו"ת **סתרי ומגיני**, וקונטרס 'תספורת הזקן'. מלבד זאת נדפסו חידושי תורתו גם בכתבי העת התורניים בני התקופה.

## משפחתו
לרב שיפר ולאשתו היו שלוש בנות:
* ד"ר ציפורה, נישאה לרופא ד"ר שלמה מנחם ליבן (1884–1942). הם ושלושת ילדיהם נספו בשואה.
* רייזיל, נישאה לרב שמעון הלוי אדלר (1884 – 1944), רב בפראג ובזברסלב, מחנך וחוקר היסטוריית יהדות בוהמיה ואלזס. הם נספו בשואה. אך שניים מבניהם שרדו: הרב סיני יצחק אדלר, ר"מ בישיבת כרם ביבנה ורבה של אשדוד בתקופת התהוותה המחודשת לעיר, וראש כולל אברכים במבשרת ציון, ומתתיהו אדלר, שהיה מנכ"ל אוניברסיטת בר-אילן ושגריר ישראל בשווייץ.
* ד"ר מרים, נישאה לד"ר חיים אליהו וייל (1848–1955) מפרנקפורט, הזוג היגר לניו יורק ב-1938.

## ראו גם
* הרב סיני אדלר
* מתתיהו אדלר

## קישורים חיצוניים

* 
* ספרו סתרי ומגיני, באתר היברובוקס
* הקונטרס תספורת הזקן, באתר היברובוקס
* 

קטגוריה:רבנים גרמנים
קטגוריה:תלמידי הכתב סופר
קטגוריה:גרמנים שנולדו ב-1854
קטגוריה:גרמנים שנפטרו ב-1923
רפאל חיים בנימין פרץ

**רבי רפאל חיים בנימין** **פרץ** היה רב בקושטא ובצ'לנקה, אב בית דין במגדלים (דרנדלים) ובגליפולי ומחבר ספר זכרנו לחיים.

## ביוגרפיה
נולד בשנת ה'תק"ע (1810) לרבי אברהם פרץ שהיה דיין בקושטא ומחבר ספר אבני שהם ממנו למד תורה בצעירותו. למד בישיבה בקושטא מפי ראש הישיבה רבי משה פריסקו ונעשה לדיין בעיר. כיהן כרב בדרדנלים, בשנת התרכ"ז עבר לשמש כרבה של גליפולי, אז גם פרסם את ספרו הראשון, זכרנו לחיים חלק א', שם גם התכתבויות עם הרב אברהם פאלאג'י.

הסכים לספר של רבי שלמה חאלילייו, שו"ת "אמר שלמה" בשנת התרכ"ד. רבי חיים חזקיהו מדיני מזכיר אותו, ופעם אף כותב עליו:  שלח שאלה בנושא הקדשות לגדול הדור בזמנו, רבי חיים פאלאג'י, שמכנה אותו בתשובתו:

רבי יוסף אלפאנדרי, מדייני קושטא ומחבר שו"ת פורת יוסף מתארו כחברו אוהבו "סיני ועוקר הרים".

נפטר בשנת ה'תר"ם (1880) לערך.

## ספרו
ממוזער|שער ספר זכרנו לחיים חלק ב'
**זכרנו לחיים**, ג' חלקים, את שני החלקים הראשונים (שאלוניקי תרכ"ז; אזמיר תרל"ב) הוציא בחייו, ובהם פסקי דינים בארבעת חלקי הטור על סדר הא' ב'. חלק ג' נותר בכתב יד ומצוי בגנזי מכון ירושלים.

## לקריאה נוספת
ש' ואנונו, **אנציקלופדיה לחכמי טורקיה**, עמוד 503

## קישורים חיצוניים
* 
* , 
* 

## הערות שוליים

קטגוריה:דיינים
קטגוריה:אבות בתי דין
קטגוריה:רבנים: אחרונים
קטגוריה:האימפריה העות'מאנית: רבנים
קטגוריה:איסטנבול: רבנים
קטגוריה:רבנים טורקים
קטגוריה:רבנים ספרדיים
משרד החוץ של בולגריה

**משרד החוץ** (בבולגרית: **Министерство на външните работи**) הוא משרד בממשלת בולגריה הממונה על יחסי החוץ של בולגריה. הוא נוסד זמן קצר לאחר התחייה הלאומית הבולגרית, כאשר שר החוץ הראשון נכנס לתפקידו ב-17 ביולי 1879. עד 1947, הוא היה ידוע כמשרד החוץ והדתות.

שרת החוץ נכון לפברואר 2026 היא נדז'דה מיכאילובה.

## קישורים חיצוניים

* 

## הערות שוליים

קטגוריה:ממשלת בולגריה
חוץ
בולגריה
בוטיק פריז

**בוטיק פריז** הוא סרט קומדיה ישראלי-צרפתי שיצא לאקרנים ב-23 ביוני 2022. זהו סרט קומדיה על חברות בין שתי נשים זרות בסמטאות הצרות של העיר העתיקה.

## תקציר העלילה
שתי נשים זרות מארצות שונות בשם לואיז, עורכת דין מפריז, ונטע, ישראלית שחולמת להקים מלון במחנה יהודה, פוגשות זו את זו. ההיכרות ביניהן מובילה אותן להרפתקה בעקבות משאלה המסתתרת בין אבני הכותל בירושלים.

## שחקנים
* נלי תגר	- נטע, ישראלית שחולמת להקים מלון במחנה יהודה.
* ז'וזפין דראי - לואיז, עורכת דין מפריז.
* אנחל בונני - דניאל
* מוריס כהן - אבי, קצב בוכרי למרות שהוא צמחוני
* בת אל מוסרי	- יפה
* אריה צ'רנר - שלמה
* שי מנחם

## קישורים חיצוניים

* בוטיק פריז טריילר באתר יוטיוב
* בוטיק פריז מאחורי הקלעים באתר יוטיוב

קטגוריה:סרטי 2022
קטגוריה:סרטי קומדיה ישראליים
קטגוריה:סרטים צרפתיים
קטגוריה:סרטים ישראליים משנת 2022
קארלו לוקאנוב

**קארלו טודורוב לוקאנוב** (בבולגרית: **Карло Тодоров Луканов**; 20 באוקטובר 1897, פלבן, נסיכות בולגריה – 15 ביולי 1982, סופיה, הרפובליקה העממית של בולגריה) היה פוליטיקאי ומשפטן בולגרי, אשר בין השנים 1956–1962 כיהן כשר החוץ של הרפובליקה העממית של בולגריה.

## קורות חייו
קארלו לוקאנוב נולד בפלבן. אביו טודור לוקאנוב (1946-1874) כיהן כחבר האספה הלאומית הבולגרית. הוא סיים בית ספר תיכון בעיר הולדתו, לחם במלחמת העולם השנייה, ובהמשך ב-1917 הצטרף למפלגה הקומוניסטית של בולגריה. לוקאנוב רכש השכלה אקדמית במשפטים באוניברסיטת סופיה. ב-1925, לאחר הפיגוע בכנסיית סווטה נדליה נעצר, הועמד לדין בשל פעילות חתרנית ונדון לארבע וחצי שנות מאסר. שנה מאוחר יותר זכה לחנינה ושוחרר. בין השנים 1926 - 1944 התגורר בברית המועצות ושם הצטרף למפלגה הקומוניסטית של ברית המועצות. בין השנים 1936–1938 לחם בשורות הבריגדות הבינלאומיות במהלך מלחמת האזרחים בספרד. לאחר שובו למוסקבה הועסק בקומינטרן ובתחנת הרדיו המחתרתית הבולגרית "חריסטו בוטב".

ב-1944, לאחר הפיכת חזית המולדת של בולגריה שב לוקאנוב לבולגריה והשתלב במנגנון המפלגה הקומוניסטית הבולגרית. הוא נבחר לוועד המרכזי של המפלגה, ובין 1952–1954 כיהן כסגן ראש ממשלת בולגריה. בין 1954 - 1956 כיהן כשגריר בולגריה בברית המועצות, פינלנד ומונגוליה. בין 1956 - 1957 כיהן שוב כסגן ראש הממשלה, ובמקביל בין 1956 - 1962 כיהן כשר החוץ של בולגריה. בין 1963–1966 כיהן כשגריר בולגריה בשווייץ. הוא המשיך לכהן בוועד המרכזי של המפלגה הקומוניסטית עד 1976. בנו אנדריי לוקאנוב כיהן כראש ממשלת בולגריה.

## קישורים חיצוניים

## הערות שוליים

קטגוריה:פוליטיקאים בולגרים
קטגוריה:שרי החוץ של בולגריה
קטגוריה:משפטנים בולגרים
קטגוריה:שגרירי בולגריה
קטגוריה:שגרירי בולגריה בשווייץ
קטגוריה:שגרירים בברית המועצות
קטגוריה:שגרירים בפינלנד
קטגוריה:מעוטרי עיטור מהפכת אוקטובר
קטגוריה:מעוטרי עיטור הידידות בין העמים
קטגוריה:קומוניסטים בולגרים
קטגוריה:בולגרים שנולדו ב-1897
קטגוריה:נפטרים ב-1982
גזה פרויד

**גזה פרויד** (בהונגרית: **Freud Géza**; בודפשט, 4 בינואר 1922 – אוהיו, ארצות הברית, 27 בספטמבר 1979) היה מתמטיקאי יהודי-הונגרי, דוקטור למדעי המתמטיקה (1957), זוכה פרס קושוט (1959) שהוא הפרס הגבוה ביותר בהונגריה ומקביל לפרס ישראל, פרופסור באוניברסיטת אוהיו.

## קורות חיים
גזה פרויד שנולד במשפחה יהודית זכה כבר בשנת 1939 בפרס הראשון בתחרות הפיזיקה של אגודת אטווש (על שם לוראנד אטווש הפיזיקאי ההונגרי המפורסם), אך הוא לא התקבל לאוניברסיטה בגלל מוצאו היהודי. מ-1943 עד 1945 היה בשרות העבודה (עבודות כפייה לגברים יהודים עבור הצבא ההונגרי). לפיכך סיים את לימודיו רק ב-1950 עם תואר בהנדסת מכונות באוניברסיטת בודפשט לטכנולוגיה ולכלכלה (BME). לאחר מכן הוא הפך למרצה במכון לפיזיקה של הפקולטה למדעים של אוניברסיטת אטווש לוראנד ובהמשך למרצה בכיר. ב-1951 היה שותף בכתיבת "בעיות פיזיקליות תאורטיות", אוסף של ספרי לימוד. הוא הפך לדוקטורנט ב-1954. המנחה שלו לדוקטורט היה ליפוט פייר. עד מהרה מונה לראש המחלקה למשוואות דיפרנציאליות במכון לפיזיקה כחוקר בכיר. הוא זכה בפרס גרינוולד על ידי "החברה המתמטית יאנוש בויאי". בשנת 1959 הוענק לו פרס קושוט על הישגיו בתיאוריה וביישום המעשי של ניתוח מתמטי. משנת 1976 עבד כפרופסור אורח באוניברסיטת אוהיו סטייט. הוא הרצה וחקר בעיקר בתורת האינטרפולציה ובתורת הפולינומים האורתוגונליים, שהשתייכו לתחום הקלאסי של ניתוח מתמטי, אך השיג תוצאות גם בתחום משוואות דיפרנציאליות חלקיות. הוא פרסם 131 מאמרים על מחקריו.

## יצירותיו החשובות ביותר
* שיטות מתמטיות של הידרודינמיקה (בודפשט, 1955)
* משוואות דיפרנציאליות חלקיות (בודפשט, 1958)
* פולינום אורטוגונל (בודפשט-ברלין-בזל, 1969)

## פרסים
* פרס גרינוולד (1957)
* פרס קושוט (1959

## לקריאה נוספת
* Géza Freud, orthogonal polynomials and Christoffel functions. A case study

## קישורים חיצוניים

* גזה פרויד המחלקה למתמטיקה של הטכניון
* ספרו של גזה פרויד Orthogonal Polynomials
* A tribute to Géza Freud - Journal of Approximation Theory
* לקסיקון ביוגרפי הונגרי
* Problems in approximation theory. Classical and weighted cases. (האקדמיה ההונגרית למדעים, עבודה משותפת של גזה פרויד עם פאול ארדש)

קטגוריה:מתמטיקאים יהודים הונגרים
קטגוריה:מהגרים מהונגריה לארצות הברית
קטגוריה:בוגרי אוניברסיטת בודפשט לטכנולוגיה ולכלכלה
קטגוריה:בוגרי אוניברסיטת אטווש לוראנד בודפשט
קטגוריה:מהנדסים יהודים הונגרים
קטגוריה:מהנדסי מכונות יהודים
קטגוריה:מהנדסי מכונות הונגרים
קטגוריה:אישים במחנות שרות העבודה (הונגריה)
קטגוריה:ניצולי השואה: הונגריה
קטגוריה:יהודים זוכי פרס קושוט
קטגוריה:בודפשט: אישים
קטגוריה:יהדות בודפשט
קטגוריה:הונגרים שנולדו ב-1922
קטגוריה:אמריקאים שנפטרו ב-1979